 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. jūlijā Nr. 456**

(protokols Nr. 14, 57. p.)

**Par nekustamā īpašuma “Muižas klēts”, Prauliena, Praulienas pagasts, Madonas novads, atsavināšanu rīkojot izsoli**

Madonas novada pašvaldībā saņemts Praulienas pagasta pārvaldes iesniegums (reģistrēts Madonas novada pašvaldībā ar reģ. Nr. 1.1.2/24/558) par ierosinājumu nodot atsavināšanai nekustamo īpašumu “Muižas klēts”, Praulienas pagastā.

Saskaņā ar Praulienas pagasta zemesgrāmatas nodalījumu Nr. 100000485442 nekustamais īpašums “Muižas klēts”, Praulienā, Praulienas pagastā, Madonas novadā, sastāv no:

1. zemes vienības ar kadastra apzīmējumu 7086 010 0210 0.2709 ha platībā ;
2. būves-klēts ar kadastra apzīmējumu 7086 010 0210 001;
3. lietu tiesības, kas apgrūtina nekustamo īpašumu:
* atzīme - aizsargjoslas teritorija gar autoceļu;
* atzīme - aizsargjoslas teritorija gar elektrisko tīklu gaisvadu līniju.

Pašvaldībai nav nepieciešams saglabāt īpašumu pašvaldības funkciju veikšanai.

Ir veikta nekustamā īpašuma novērtēšana.

Atbilstoši sertificēta vērtētāja SIA „LINIKO” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) 2023. gada 3. jūlija novērtējumam, nekustamā īpašuma tirgus vērtība noteikta – EUR 2 200,00 (*divi tūkstoši divi simti eiro, 00 centi*).

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu;*

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 17.07.2024. Uzņēmējdarbības, teritoriālo un vides jautājumu komitejas un 23.07.2024. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Organizēt nekustamā īpašuma “Muižas klēts”, Prauliena, Praulienas pagasts, Madonas novads, kadastra numurs 7086 010 0210, elektronisko izsoli ar augšupejošu soli.
2. Noteikt nekustamā īpašuma “Muižas klēts”, Prauliena, Praulienas pagasts, Madonas novads, nosacīto cenu - izsoles sākumcenu EUR 2 200,00 (divi tūkstoši divi simti eiro, 00 centi).
3. Apstiprināt nekustamā īpašuma “Muižas klēts”, Prauliena, Praulienas pagasts, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

 Domes priekšsēdētājs A. Lungevičs

*Čačka 28080793*